Priyanka Gandhi Vadra का 'द एक्सिडेंटल प्राइम मिनिस्टर' के प्रोड्यूसर ने उड़ाया मजाक, लिखा- राहुल बाबा से जो ना हुआ अब...  
प्रियंका गांधी बनीं कांग्रेस महासचिव
राहुल गांधी ने किया नियुक्त
सक्रिय राजनीति में प्रियंका की दस्तक
प्रियंका गांधी वाड्रा (Priyanka Gandhi Vadra) को कांग्रेस अध्यक्ष राहुल गांधी (Rahul Gandhi) ने उत्तर प्रदेश (पूर्व) की जिम्मेदारी सौंपते हुए पार्टी महासचिव (Congress General Secretary For Uttar Pradesh-East) नियुक्त कर दिया है. प्रियंका गांधी वाड्रा (Priyanka Gandhi Vadra) आगामी लोकसभा चुनाव (Lok Sabha Elections 2019) में पूर्वी उत्तर प्रदेश में कांग्रेस की बागडोर संभालेगी. प्रियंका गांधी वाड्रा के सक्रिय राजनीति में आने से राजनैतिक हलकों में माहौल गर्मा गया है. प्रियंका गांधी वाड्रा (Priyanka Gandhi Vadra) के कांग्रेस महासचिव बनते ही हर ओर से रिएक्शन आने शुरू हो गए हैं. बीजेपी नेता संबित पात्रा जहां अपनी राय व्यक्त कर चुके हैं, वहीं बॉलीवुड फिल्म 'द एक्सिडेंटल प्राइम मिनिस्टर' के को-प्रोड्यूसर अशोक पंडित (Ashoke Pandit) का रिएक्शन आ गया है.
 
Why leave the Vadra kids also, let them join as it is, it clearly looks being the post of Gen. Sec needs no qualification nor experience. ? Rahul baba se jo na hua ab didi karengi. #PriyankaEntersPolitics#PriyankaPollDebut
 
पूर्व प्रधानमंत्री मनमोहन सिंह (Manmohan Singh) पर आधारित फिल्म 'द एक्सिडेंटल प्राइम मिनिस्टर (The Accidental Prime Minister)' के को-प्रोड्यूसर अशोक पंडित (Ashoke Pandit) ने प्रियंका गांधी वाड्रा (Priyanka Gandhi Vadra) के कांग्रेस महासचिव बनने पर अपना रिएक्शन दे दिया है. अशोक पंडित ने ट्वीट कर लिखा हैः 'वाड्रा के बच्चों को क्यों छोड़ दिया. उन्हें भी राजनीति में आने दो. इससे यह साफ नजर आता है कि महासचिव पद के लिए किसी योग्यता या अनुभव की जरूरत नहीं है? राहुल बाबा से जो न हुआ अब दीदी करेंगे. प्रियंका की राजनीति में दस्तक.'
 
Many congratulations to Shri K C Venugopal, Smt. Priyanka Gandhi Vadra and Shri @JM_Scindia on their new appointments. We're fired up & ready to go! https://t.co/q7sMB8m6DO
 
प्रियंका गांधी वाड्रा (Priyanka Gandhi Vadra) को कांग्रेस अध्यक्ष राहुल गांधी ने उत्तर प्रदेश (पूर्व) की जिम्मेदारी सौंपी है. इस खबर के आने के बाद से कांग्रेस कार्यकर्ताओं में उत्साह का माहौल है और रायबरेली में तो कांग्रेस कार्यकर्ता जश्न मनाते नजर आ रहे हैं. यही नहीं, अब परिवारवाद को लेकर भी कई बातें कही जा रही हैं और प्रियंका गांधी वाड्रा ((Priyanka Gandhi) ) की नियुक्ति ने चुनावी माहौल को गर्मा दिया है.